Kwazulu-Natal - Wikipedia

# Kwazulu-Natal

### vanuit Wikipedia, die vrye ensiklopedie.

Zoeloes van Tsjakaland in hulle tradisionele kleredrag

Kwazoeloe-Natal is een van die nege provinsies van Suid-Afrika. Die hoofstad is Pietermaritzburg. Totstandkoming: KwaZulu-Natal het in 1994 tot stand gekom met die samevoeging van Natal, een van die ou Suid-Afrika se vier provinsies, en die voormalige "Zoeloe-tuisland" KwaZulu.

KwaZulu-Natal het twee hoofstede - Natal se ou hoofstad, Pietermaritzburg (die provinsie se naasgrootste stad) en Ulundi, die ou administratiewe hoofstad van KwaZulu. In 1995 het 'n kommissie van ondersoek aanbeveel dat die provinsiale regering voorlopig om die beurt in Pietermaritzburg en Ulundi vergader.

Durban is KwaZulu-Natal se grootste stad. Ander belangrike plekke is onder meer Richardsbaai, Dundee, Ladysmith, Newcastle ('n staal- en steenkoolsentrum), Port Shepstone, Estcourt en Vryheid.

## [wysig] Demografie

Bevolking (2001-sensus): 9 426 017. KwaZulu-Natal het meer mense as enige ander Suid-Afrikaanse provinsie. Die meeste inwoners is Zoeloes, maar die provinsie huisves ook die grootste deel van die land se Asiatiese bevolking.

Tale: Zoeloe (80,9%), gevolg deur Engels (13,6%).

## [wysig] Geografie

Oppervlakte: Sowat 92 100 km2.

### [wysig] Ligging en topografie

KwaZulu-Natal lê aan die oostekant van Suid-Afrika aan die Indiese Oseaan. Aan die suidekant lê die Oos-Kaap, wes lê Lesotho en die Vrystaat, terwyl die provinsie Mpumalanga en die lande Mosambiek en Swaziland aan die noordekant geleë is. KwaZulu-Natal word vanweë sy natuurskoon die "Tuinprovinsie" genoem. Daar is 'n subtropiese kusgebied ('n laaggeleë streek langs die Indiese Oseaan), met uitgestrekte vlaktes in die middel van die provinsie. Die majestueuse Drakensbergreeks troon in die weste en die Lebomboberge in die verre noorde.

## [wysig] Ekonomie

Durban is Suid-Afrika se besigste hawe; die hawe van Richardsbaai sorg weer veral vir die uitvoer van steenkool. Die vervaardigingsbedryf, asook toerisme is vername bronne van inkomste vir die provinsie. Daar is dosyne strande, manjifieke gholfbane, plekke om te stap en te klim, natuurtuine. Die vernaamste gewas is suikerriet wat, soos piesangs, koejawels, mango's en papawers, in die kusgebiede gekweek word. In die binneland word weer met groente en vee geboer. Bosbou word ook beoefen. In die noorde is daar steenkoolmyne in die omgewing van Vryheid, Dundee, Glencoe en Newcastle.

## [wysig] Bronne

- http://www.mieliestronk.com/provinsies.html by Die mieliestronk - Met toestemming gebruik

Ontsluit van "http://af.wikipedia.org../../../k/w/a/Kwazulu-Natal_e398.html"

Kategorie: Kwazulu-Natal

##### Views

- Artikel
- Bespreking
- Huidige wysiging

##### Soek

##### Ander tale

- Català
- Dansk
- Deutsch
- English
- Esperanto
- Español
- Eesti
- Suomi
- Français
- Galego
- Italiano
- 日本語
- Lëtzebuergesch
- Lietuvių
- Македонски
- Nederlands
- Norsk (bokmål)
- Polski
- Português
- Svenska
- Українська
- Volapük
- isiXhosa
- isiZulu